|  |  |  |
| --- | --- | --- |
| ГРБОВИ ЗА МЕМОРАНДУМ | Srbská republika  Autonómna pokrajina Vojvodina  **Pokrajinský sekretariát vzdelávania, predpisov,**  **správy a národnostných menšín – národnostných spoločenstiev**  Bulvár Mihajla Pupina 16, 21 000 Nový Sad  T: +381 21 487 42 62, +381 21 487 46 02  ounz@vojvodina.gov.rs | |
|  | ČÍSLO: 000173676 2024 09427 001 001 000 001 | DÁTUM: 15. 04. 2024 |

Podľa článku 16 odseky 5 a 24 odsek 2 Pokrajinského parlamentného uznesenia o pokrajinskej správe (Úradný vestník APV č. 37/14, 54/14 – i. uznesenie, 37/2016, 29/17, 24/19, 66/2020 a 38/21), článku 8 Pokrajinského parlamentného uznesenia o prideľovaní rozpočtových prostriedkov na financovanie a spolufinancovanie programových aktivít a projektov v oblasti základnej a strednej výchovy a vzdelávania a žiackeho štandardu v Autonómnej pokrajine Vojvodine (Úradný vestník APV č. 14/2015 a 10/2017), čl. 11 a 23 odsek 1 a 4 Pokrajinského parlamentného uznesenia o rozpočte Autonómnej pokrajiny Vojvodiny na rok 2024 (Úradný vestník APV č. 45/23), článku 9 Pravidiel o podmienkach náhrady nákladov prepravy žiakov stredných škôl v AP Vojvodiny (Úradný vestník APV č. 7/23 a 5/24) a po ukončení Súbehu na úhradu nákladov prepravy stredoškolákov v Autonómnej pokrajine Vojvodine v roku 2024 (Úradný vestník APV č. 8/24), pokrajinský tajomník vzdelávania, predpisov, správy a národnostných menšín – národnostných spoločenstiev vynáša

**ROZHODNUTIE**

**O ROZDELENÍ ROZPOČTOVÝCH PROSTRIEDKOV POKRAJINSKÉHO SEKRETARIÁTU VZDELÁVANIA, PREDPISOV, SPRÁVY A NÁRODNOSTNÝCH MENŠÍN – NÁRODNOSTNÝCH SPOLOČENSTIEV PRE ÚHRADU NÁKLADOV PREPRAVY ŽIAKOV STREDNÝCH ŠKÔL NA ÚZEMÍ AP VOJVODINY NA ROK 2024**

**I.**

Týmto rozhodnutím sa určuje **rozdelenie finančných prostriedkov pre úhradu nákladov prepravy žiakov stredných škôl v Autonómnej pokrajine Vojvodine v roku 2024** podľa *Súbehu na úhradu prepravy žiakov stredných škôl na území AP Vojvodiny na rok 2024 číslo: 000173676 2024 09427 001 001 000 001 z 5. 2. 2024* (ďalej: súbeh).

**II.**

Z plánovaných prostriedkov na úhradu nákladov prepravy žiakov stredných škôl v roku 2024, ktoré boli súbehom vypísané vo výške 151 000 000,00 dinárov, týmto rozhodnutím sa rozvrhuje celá suma pre 45 obcí, respektíve miest v AP Vojvodine, ktoré podali prihlášky na súbeh. Výška prostriedkov rozvrhnutých po obciach a mestách je určená podľa kritérií definovaných Pravidlami o podmienkach hradenia nákladov prepravy žiakov stredných škôl v AP Vojvodine.

**III.**

Rozvrhnutie prostriedkov z bodu II. tohto rozhodnutia po obciach a mestách v AP Vojvodine je uvedené v prílohe vytlačenej s týmto rozhodnutím a tvorí jeho neoddeliteľnú súčasť (rozvrhnutie prostriedkov na úhradu nákladov na prepravu stredoškolákov na území AP Vojvodiny v roku 2024 – tabuľka číslo 2).

**IV.**

Prostriedky z bodu II. tohto rozhodnutia sú určené Pokrajinským parlamentným uznesením o rozpočte Autonómnej pokrajiny Vojvodiny na rok 2024 (Úradný vestník APV č. 45/23) v rámci oddielu 06 – Pokrajinský sekretariát vzdelávania, predpisov, správy a národnostných menšín – národnostných spoločenstiev, Program 2027 – Podpora vo vzdelávaní žiakov a študentov, Programová aktivita 1005 – Úhrada nákladov na prepravu žiakov stredných škôl, funkčná klasifikácia 960 – Dodatočné služby vo vzdelávaní, ekonomická klasifikácia 463 – Prevody ostatným úrovniam moci, 4631 – Bežné prevody ostatným úrovniam moci, subanalytické konto 463132 – Účelový prevod úrovni miest a 463142 – Účelový prevod úrovni obcí, zdroj financovania 01 00 – Všeobecné príjmy a výnosy rozpočtu a prenášajú sa užívateľom v súlade s prílevom prostriedkov do rozpočtu AP Vojvodiny, teda s likvidnými možnosťami rozpočtu.

**V.**

Sekretariát bude informovať obce a mestá o rozvrhnutí prostriedkov určených týmto rozhodnutím.

**VI.**

Sekretariát preberá záväzok voči obciam a mestám **na** **základe písanej zmluvy**.

**VII.**

Toto rozhodnutie je konečné a nemožno proti nemu podať opravný prostriedok.

**VIII.**

Za výkon tohto rozhodnutia je zodpovedný Sektor pre hmotno-finančné úkony sekretariátu.

Rozhodnutie doručiť:

1. Sektoru materiálno-finančných úkonov sekretariátu
2. Archívu

**POKRAJINSKÝ TAJOMNÍK**

**Szakállas Zsolt**